Arutelu:Köögiviljade loend

message: Ma vaidlustan preambuli. Lähtuda tuleb definitsioonist, mis on antud artiklis Köögivili. Andres (arutelu) 16. november 2017, kell 05:28 (EET)
replies: text: : Kustuta see preambuli maha, kui see sinu arvates vale on. Aga millise ametliku loendi järgi siis need köögiviljad defineeritakse? Ühes dokumendis võidakse ühte vilja nimetada köögiviljaks, teises aga mitte.  Mõni taim võib olla korraga nii puuvili kui ka köögivili (nt viinamari - vilju loetakse puuviljaks, aga lehti köögiviljaks; porgandi, kurgi, tomati, rabarberi ja kõrvitsa puuviljaks lugemine, et vastaks EL mingile määrusele, on ka üks näide - http://www.delfi.ee/news/paevauudised/eesti/porgand-kurk-ja-tomat-uued-puuviljad?id=7426034 ; mõned peavad osa kõrvitsalisi puuviljadeks, osa aga köögiviljadeks; mõnes loetelus on maasikas ja vaarikas puuviljad, samas avokaado köögivili; rohttaime vilja banaani peetakse puuviljaks, samas jahubanaani köögiviljaks jne). Kui püüda loetleda mitte üksnes Eestis kasvatatavaid köögivilju vaid ka muu maailma köögivilju, läheb pilt veel kirjumaks. Eesti keele seletava sõnaraamatu järgi on köögivili kultuurrohttaim, mille mingeid osi tarvitatakse toiduks kas värskelt v. töödelduna, näit. kartul, kapsas, porgand, tomat, aedhernes, salat jne. Ja samas  aedvili on: 1. köögivili, puuvili ning aiamarjad; 2. (igapäevases kõnepruugis) aedvili = köögivili. Loe ka Eesti entsüklopeedia definitsiooni: http://entsyklopeedia.ee/artikkel/k%C3%B6%C3%B6givili3 Kas sind häirib hirmsasti, et loetelu on pikaks saanud? Järge ootab umbes 400 lehtköögivilja lisamine (ok, umbes pooltele ma kindlasti ei leia eestikeelset nime ja jätan seepärast välja), kui juba praegu probleem on, siis ma parem ei hakka vaeva nägemagi... --80.235.107.11 16. november 2017, kell 23:07 (EET)
replies: text: : Veel üks näide teemakäsitluse kohta, kuidas seda lahendatakse - kas oliivid on puuvili või köögivili - https://www.fruitsandveggiesmorematters.org/Are-olives-categorized-as-a-fruit --80.235.107.11 16. november 2017, kell 23:41 (EET)

text: : Kuna siin on populaarsed ka tõlkekampaaniad, siis tasub vaadata ka teiste keelte köögivilja definitsioone: https://en.wikipedia.org/wiki/Vegetable (inglise keeles tuleneb köögivilja nimetus vegetatsioonist. Seega kogu taimne toit, vastandina: loomne toit). Ei pea ju soomlastest juhinduma, ja neilgi on definitsioon lõppkokkuvõttes laialivalguv, kuigi algab väga konkreetselt: https://fi.wikipedia.org/wiki/Vihannes --80.235.107.11 17. november 2017, kell 00:56 (EET)

text: : Kui juba Vikipeediat eelistama hakata definitsioonide puhul, siis vt ka seda liigitust https://et.wikipedia.org/wiki/Taimekasvatus kus aedviljad ja juurviljad on kuidagi omaette kategooriad ega klapi kuidagi artikli Köögivili lähenemisega. --80.235.107.11 17. november 2017, kell 00:59 (EET)

text: : Praegu loetletutest on problemaatlisemad ananass, arbuus, melonid, osa kõrvitsaid, maapähkel, jahubanaan (mõned võivad lugeda puuviljadeks, kuigi nende puhul tarvitatakse toiduks rohttaimede osi), avokaado, kapparid, oliivid on tegelikult puituvad põõsad või puud, aga nende kasvatuspiirkondades loetakse kulinaarsetel vms kaalutlustel enamasti köögiviljadeks. Nõgest ja takjat peab enamik umbrohuks, kuigi neid kuskil kindlasti ka kultiveeritakse (peamiselt küll farmaatsiatööstuse jaoks). Suhkrumais, lõhenev mais, põldhernes, osa ubasid (võidakse lugeda teraviljadeks). Vürtsköömen, till, vasabi, valge sinep, tšillipipar, terav pipar, guaarauba (võidakse lugeda kõigest maitsetaimedeks või toidulisanditeks). Saagopalmi säsi pole kindlasti puuvili, rohtse taime osa see ka pole. Söögiks kasvatatakse... Kui bambusevõrsed on köögivili, siis miks mitte ka saagopalmi säsi? Meres kasvatatavad vetikad (porfüüria, palmaaria jt) ja tsüanobakterid (artrospiira) aedviljade mõiste alla hästi ei mahu, kuid köögis toidu valmistamisel kasutatakse. Veel on lisamata problemaatilised taimed nagu raps, rüps, õlilina, päevalill ja suhkruroog, mis peaks kenasti köögivilja mõiste alla mahtuma, aga on hoopis tehnilised kultuurid. Samas kasvatatakse vähemalt päevalille ja suhkruroogu ka otse roogade valmistamiseks, ilma tööstuse vaheastmeta. Toiduks kasvatatavad seened (šampinjonid, servikud, shiitaked, trühvlid, vaabikud, mamplid jt) on samuti veel lisamata, kas need sinu arvates käivad köögivilja alla, või äkki hoopis liha või rupskite kategooriasse? --80.235.107.11 17. november 2017, kell 02:00 (EET)
Mind ei häiri see, et nimekiri on pikk, ja mul ei ole mingeid märkusi nimekirja kohta. Preambulis võib küll kirjeldada siinset valikukriteeriumi, aga praegune sõnastus jätab mulje, nagu siin loetletaks kõiki toiduks kultiveeritavaid taimi; tegelikult nii ei ole. Peale selle on võrdsustatud köögivilju ja aedvilju, mis on vähemalt vaieldav.
Kui mõistel ei ole ühtset kokkulepitud mahtu, siis tuleb sellest artiklis Köögivili rääkida, ja siis muidugi on siin oluline täpsustada, millest see loend lähtub. Ma ei ütle, et artiklis Köögivili praegu antud definitsioon on autoriteetne ja sellel ei või puudusi olla, aga too artikkel ja see loend peaksid olema omavahel vastavuses. 
Minul ei ole sisulistes küsimustel oma arvamust; mulle piisab sellest, kui lähtutakse autoriteetsetest allikatest, ja kui on mitmetimõistetavusi ja mõistelisi vaieldavusi, siis võib need tekstis märkustega välja tuua. Andres (arutelu) 17. november 2017, kell 07:56 (EET)

message: Kasutaja:Neptuunium eemaldas ilmselt isikliku rünnaku eesmärgil minu lisatud muguloa. Lähtuvalt minule teadaolevatest andmetest on muguluba köögivili. Vt. inglisviki artiklit  ja . Palun Neptuuniumil mitte vandaalitseda! --176.46.18.212 17. mai 2019, kell 00:44 (EEST)
-------
Kas vetikas Spirulina on tõesti KÖÖGIVILI? Kõlab sama hästi nagu uued eurokeelsed puuviljad porgand, kurk ja tomat. Kuriuss (arutelu) 9. juuli 2021, kell 11:42 (EEST)
thread_title: Muguluba